KOMMISSIONENS BESLUTNING af 21. december 1994 om en foranstaltning i henhold til Euratom-traktatens artikel 83 (XVII-004 Escuela Técnica Superior de Ingenieros Industriales de la Universidad Politécnica de Madrid) (Kun den spanske udgave er autentisk) (94/955/Euratom)

KOMMISSIONEN FOR DE EUROPAEISKE FAELLESSKABER HAR -

under henvisning til traktaten om oprettelse af Det Europaeiske Atomenergifaellesskab, saerlig artikel 83,

efter at have givet Escuela Técnica Superior de Ingenieros Industriales de la Universidad Politécnica de Madrid (Spanien) lejlighed til at fremsaette sine synspunkter vedroerende de indsigelser, der er gjort af Kommissionen, og

ud fra foelgende betragtninger:

I. SAGSFREMSTILLING Denne beslutning vedroerer den manglende underretning, fra januar 1986 til juni 1994, om et nukleart anlaeg placeret paa Escuela Técnica Superior de Ingenieros Industriales de la Universidad Politécnica de Madrid (Spanien), i det foelgende benaevnt ETSII.

ETSII er en skole for universitetsuddannede ingenioerer og er en del af Universidad Politécnica de Madrid. I forbindelse med de studerendes praktiske oevelser udfoeres der her tekniske demonstrationer.

Paa grundlag af en raekke dokumenter, kontrol paa stedet og den hoering, der blev afholdt i Bruxelles i Kommissionens lokaler den 18. august 1994, blev foelgende forhold fastslaaet:

- ETSII anvendte et nukleart anlaeg til uddannelsesmaessige formaal. Udstyret bestod af en underkritisk opstilling i form af en beholder af rustfrit staal med et vandrensningssystem. I denne beholder var monteret et gitter, hvori der kunne placeres en raekke roer.

- Beholdningen af nukleart materiale bestod af 1 350 braendselsstave indeholdende i alt 3 622 kg metallisk naturligt uran med en aluminiumsindkapsling. Der var ogsaa 270 roer, som hver kunne indeholde fem braendselsstave, og som blev anvendt til at placere braendslet i reaktorbeholderen.

- Den rustfrie staalbeholder blev leveret i 1962 og det nukleare materiale i 1971 og 1972. Fra og med denne dato blev anlaegget anvendt til uddannelsesmaessige formaal indtil 1982. Baade udstyr og nukleart materiale var oplagret i ETSII's bygninger, indtil det blev udfoert i juli og august 1994.

- Med Spaniens tiltraedelse af De Europaeiske Faellesskaber den 1. januar 1986 skulle traktatens andet afsnit, kapitel 7, anvendes i Spanien. ETSII underrettede imidlertid ikke Kommissionen om anlaegget som fastsat i artikel 78, stk. 1.

- Den 14. juni 1994 underrettede de spanske myndigheder Kommissionen om anlaegget og om det deri indeholdte nukleare materiale. Samtidig blev Kommissionen underrettet om ETSII's hensigt om at lukke og demontere anlaegget og at udfoere det nukleare materiale og udstyr.

- Den 17. juni 1994 fik Kommissionen af ETSII underretning om anlaeggets grundlaeggende tekniske data.

- I perioden mellem januar 1986 og juni 1994 var de ansvarlige nationale myndigheder bekendte med anlaegget, og de udstedte ogsaa driftstilladelsen. Men anlaegget indgik ikke i de foerste meddelelser fra de ansvarlige nationale myndigheder til Kommissionen i forbindelse med Spaniens tiltraedelse af Faellesskaberne.

De forhold, der vedroerer den manglende meddelelse, bestrides ikke af anlaeggets ledelse.

II. RETLIG VURDERING A. Lovbestemmelserne I kraft af anlaeggets art og beholdningen af nukleart materiale er ETSII et organ, der omfattes af traktatens artikel 196, litra b). Det er derfor underkastet bestemmelserne i andet afsnit, kapitel VII, i Euratom-traktaten og i Kommissionens forordning (Euratom) nr. 3227/76 af 19. oktober 1976 om anvendelse af bestemmelserne vedroerende sikkerhedskontrol inden for Euratom (1), senest aendret ved forordning (Euratom) nr. 2130/93 (2).

Paa de i artikel 77 i traktaten fastsatte vilkaar skal Kommissionen paa medlemsstaternes omraader forvisse sig om:

a) at malme, udgangsmaterialer og specielle fissile materialer ikke anvendes til andre formaal end de af brugerne angivne

b) at bestemmelserne angaaende forsyning og enhver saerlig forpligtelse om kontrol, som Faellesskabet har indgaaet aftale om med et tredjeland eller en international organisation, overholdes.

I den forbindelse kraeves det i medfoer af traktatens artikel 78, stk. 1, at enhver, der opretter eller driver et anlaeg til produktion, adskillelse eller enhver brug af udgangsmaterialer eller specielle fissile materialer, eller til behandling af bestraalet nukleart braendsel, skal underrette Kommissionen om anlaeggets grundlaeggende tekniske data, i det omfang kendskab hertil er noedvendigt for at opfylde de i artikel 77 fastsatte maal.

Til gennemfoerelse af denne bestemmelse skal disse grundlaeggende tekniske data i henhold til artikel 1 i forordning (Euratom) nr. 3227/76 anmeldes til Kommissionen i overensstemmelse med det dertil beregnede spoergeskema, der er gengivet i bilag I til forordningen.

B. Den konstaterede overtraedelse Efter en undersoegelse af forholdene foretaget af Kommissionen er der blevet konstateret brud paa bestemmelserne om underretning om de grundlaeggende tekniske data, som fastsat i artikel 78, stk. 1, i traktaten og artikel 1 i forordning (Euratom) nr. 3227/76.

C. Foranstaltning, der skal ivaerksaettes I Euratom-traktatens artikel 83, stk. 1, er det fastsat, at i tilfaelde af, at personer eller virksomheder misligholder de forpligtelser, der er paalagt dem, kan Kommissionen ivaerksaette foranstaltninger mod dem.

Disse foranstaltninger er, ordnet efter strenghed:

a) advarsel

b) inddragelse af saerlige fordele, saasom finansiel stoette eller teknisk bistand

c) at virksomheden, i et tidsrum af hoejst fire maaneder, stilles under administration af en person eller persongruppe udpeget efter faelles overenskomst mellem Kommissionen og den stat, som virksomheden henhoerer under

d) hel eller delvis inddragelse af udgangsmaterialer eller specielle fissile materialer.

Eftersom den afgoerende faktor for anvendelse af denne artikel er, hvor alvorlig den paagaeldende overtraedelse er, maa der foerst udfoeres baade en objektiv og en subjektiv analyse af arten af lovbruddene.

Ud fra et objektivt synspunkt er der bestemmelser, der er overtraadt, afgoerende elementer i faellesskabslovgivningen om sikkerhedskontrol, og overholdelse af bestemmelserne er tvingende noedvendig, hvis de maal, der er sat i traktatens artikel 77, skal opfyldes.

Endvidere har de konstaterede forhold gjort det umuligt for EF at udfoere den opgave, det har faaet paalagt ved traktatens artikel 2, litra e), nemlig »ved passende kontrol garantere, at nukleart materiale ikke anvendes til andre formaal end dem, det er bestemt til«.

Kommissionen tager dog hensyn til, at anlaegget ikke har vaeret i drift efter Spaniens tiltraedelse af Faellesskaberne, og at det paagaeldende nukleare materiale var af relativ lille betydning.

Ud fra et subjektivt synspunkt har der endvidere ikke vaeret en hensigt bag den manglende underretning med henblik paa at aflede opmaerksomheden. Endvidere er der beviser paa, at ETSII har underrettet de ansvarlige nationale myndigheder for at efterkomme alle de retlige krav, der var kendt af ETSII. Da ETSII blev klar over de forpligtelser, de havde i henhold til traktaten, efterkom de dem oejeblikkelig og samarbejdede fuldt ud.

Efter at have bedoemt baade de objektive og de subjektive faktorer som anfoert ovenfor er Kommissionen af den opfattelse, at den overtraedelse, som ETSII har begaaet, er af en saadan art, at der er hjemmel for at ivaerksaette en foranstaltning.

Omstaendighederne taget i betragtning, isaer den kendsgerning at anlaegget ikke laengere er i besiddelse af nukleart materiale eller nukleart udstyr, og at der ikke er saerlige fordele for ETSII, saasom finansiel stoette eller teknisk bistand, er den foranstaltning, der skal ivaerksaettes, den, der er fastsat i traktatens artikel 83, stk. 1, litra a), -

VEDTAGET FOELGENDE BESLUTNING:

Artikel 1

ETSII har ved at undlade at underrette Kommissionen om de grundlaeggende tekniske data for det nukleare anlaeg overtraadt artikel 78, stk. 1, i traktaten og artikel 1 i forordning (Euratom) nr. 3227/76.

Artikel 2

Kommissionen udsteder en advarsel til ETSII.

Artikel 3

1. Denne beslutning er rettet til Universidad Politécnica de Madrid, Avenida de Ramiro de Maeztu, 7, Ciudad Universitaria - E-28040 Madrid.

2. Denne beslutning meddeles Kongeriget Spanien.

Udfaerdiget i Bruxelles, den 21. december 1994.

Paa Kommissionens vegne

Marcelino OREJA

Medlem af Kommissionen

(1) EFT nr. L 363 af 31. 12. 1976, s. 1.(2) EFT nr. L 191 af 31. 7. 1993, s. 75.